**Լուլուա ալ-Կատտամի**(արաբ․՝ لولوة القطامي‎‎ 1931, Էլ Քուվեյթ, Քուվեյթ), ակտիվիստ և մանկավարժ, առաջին կինը Քուվեյթից, որը սովորել է արտասահմանյան համալսարանում: 

Լինելով Քուվեյթի համալսարանի նախկին տնօրեն և ՅՈՒՆԵՍԿՕ-ի դեսպան՝ նա 2005 թվականին առաջադրվել է Խաղաղության Նոբելյան մրցանակի, իսկ 2019 թվականին արժանացել է Պատվո լեգեոնի շքանշանի՝ կրթության և կանանց հզորացման ոլորտում իր մատուցած ծառայությունների համար: Նա Քուվեյթի Կանանց մշակութային և սոցիալական միության հիմնադիրն ու նախկին նախագահն է:

Կենսագրություն
--------------

1938 թվականին, չորս տարեկան հասակում, ալ-Կատտամին ընդունվել է մանկապարտեզ։ Նա իր նախնական կրթությունը շարունակել է Իրաքում, այն բանից հետո, երբ իր ընտանիքը լքել է Քուվեյթը: 

1952 թվականին նա մեկնել է Անգլիա՝ սովորելու ֆրանսիական միաբանության դպրոցում, որտեղ սովորել է ֆրանսերեն և անգլերեն։

1954 թվականին ալ-Կատտամին տեղափոխվել է անգլիական դպրոց՝ սովորելու *O-Levels* և *A-Levels* մակարդակները՝ հոր առաջարկությամբ, ով կարծում էր, որ անգլերեն կրթությունն ավելի օգտակար կլիներ իր համար, երբ նա վերադառնար Քուվեյթ։

Նա սովորել է անգլերեն և ֆրանսերեն Էդինբուրգի համալսարանում: Այնտեղ եղել է Ուսանողների միության փոխնախագահ։ Այսպիսով՝ դարձել է Քուվեյթից առաջին կինը, որը սովորել է արտասահմանյան համալսարանում:

Գործունեություն
---------------

1960-ականների սկզբին ալ-Կատտամին կազմակերպել է Քուվեյթից Երուսաղեմ ուսանողուհիների շրջագայություն։ Նրա ուսուցչական կարիերան սկսվել է Միրքաբի աղջիկների դպրոցում անգլերեն և ֆրանսերեն դասավանդելով։ Այստեղ նա առաջին կին ուսուցիչն էր, որն աշխատավայրում *աբայա* (ավանդական արաբական կանացի երկար զգեստ)չէր կրում: 

Այն ժամանակ, երբ բոլոր կին ուսուցիչների համար պարտադիր էր կրել սև աբայա, ալ-Կատտամին ղեկավարում էր բողոքի ցույցեր ընդդեմ կանոնների, այդ ցույցերի ընթացքում կատարվում էր աբայաների հրապարակային այրում: Բողոքի ցույցը հանրային մեծ դժգոհության ալիք էր բարձրացնում Քուվեյթում,և հանգեցրեց կանոնի չեղարկմանը՝ կանանց հնարավորություն տալով կրել այլ հագուստ։ Ալ-Կատտամին աբայան նկարագրել է որպես «գաղութատիրության գործիք»։

Ալժիրցի հեղափոխական Ջամիլա Բուհիրեդի դպրոց այցելության ժամանակ ալ-Կատտամին խրախուսել է ուսանողներին նվիրաբերել իրենց զարդերը:

1963 թվականին ալ-Կատտամին Քուվեյթի Կանանց Մշակութային և Սոցիալական Միության հիմնադիր անդամն էր: Առաջին նախագահը եղել է Դալալ ալ-Մաշան, սակայն հետագայում այդ դերը ստանձնել է ալ-Կատտամին։

1963-1992 թվականներին եղել է Գլխավոր ասամբլեայի անդամ ։ 

Հասարակության հետ նրա աշխատանքի նպատակն այն էր, որ բավարար դասեր և ռեսուրսներ լինեին երիտասարդ կանանց համար, ովքեր չեն կարող իրենց թույլ տալ հաճախել մասնավոր դպրոցներ: Ի լրումն ընկերության կրթական աշխատանքի՝ նրանք նաև ֆինանսավորեցին Լիբանանից և Սուդանից փախստականներին օգնություն տրամադրելու աշխատանքները: 

Ալ-Կատտամին դրամահավաք է կազմակերպել Սուդանում փախստականների ճամբար կառուցելու Էրիթրեա-Եթովպական պատերազմից փախած մարդկանց համար։ Այն ներառում էր 1000 երեխաների համար նախատեսված դպրոց և հացատուն, որն ամեն օր արտադրում էր 50000 բագետ:

1975 թվականին ալ-Կատտամին կրթության նախարարի կողմից նշանակվել է Քուվեյթի համալսարանի Կանանց քոլեջի առաջին տնօրեն։ Նա հրաժարական տվեց իր պաշտոնից 1993 թվականին՝ ի նշան բողոքի՝ այնտեղ նիկաբ կրող կանանց։ Համալսարանում աշխատելու ընթացքում նրա ջանքերով է բացվել կանանց միակ աղոթասենյակը ուսանողների համար:

1990 թվականին նա նշանակվել է ՅՈՒՆԵՍԿՕ-ի գրագիտության դեսպան :

Ալ-Կատտամին խոսել է Քուվեյթի վրա բրիտանական գաղութատիրության բացասական ազդեցության մասին, հատկապես կրթության ոլորտում, մասնավորապես՝ կանանց համար։

Պարգևներ, մրցանակներ
--------------------

* 2005 թվականին ալ-Կատտամին առաջադրվել է Խաղաղության Նոբելյան մրցանակի` ի նշան իր մարդասիրական աշխատանքի, մասնավորապես Քուվեյթում կանանց սոցիալական և կրթական իրավունքների պաշտպանության համար։

* 2009 թվականին արժանացել է Քուվեյթի պետական մրցանակին՝ 10․000 դինար պարգևավճարով։

* 2019 թվականին Ֆրանսիայի կառավարության կողմից պարգևատրվել է Պատվո լեգեոնի շքանշանով՝ Քուվեյթում կանանց նվաճումները խթանելու գործում ներդրումների համար։

Արտաքին հղումներ
----------------

* Vimeo: بعد ٤٦ عاماً .. لولوة القطامي تشاركنا رحلتها عن مؤتمر المكسيك, Լուլուա ալ-Կատտամին մեզ հետ կիսվում է Մեքսիկայի կոնֆերանսի մասին իր ճանապարհորդությամբ
* Youtube: لولوة القطامي: علاقتي مع جيهان السادات لم تكن جيدة, Լուլուա ալ-Կատտամի. Իմ հարաբերությունները Ջիհան Սադաթի հետ լավ չէին

Ծանոթագրություններ
------------------

1. 1 2 3  «رائدة العمل النسائي في الكويت لولوة القطامي بنت النوخذة...». *Laha Magazine*. 2009 թ․ ապրիլի 3. Վերցված է 2021 թ․ սեպտեմբերի 6-ին.
2. 1 2 3 4 5  «جريدة الأنباء الكويتية | لولوة القطامي بنت النوخذة لـ الأنباء كنت أول كويتية تسافر». Արխիվացված է օրիգինալից 2013 թ․ ապրիլի 3-ին. Վերցված է 2021թ․ սեպտեմբերի 6-ին.
3. 1 2 3 4 5 6 7 8 9 10 11  «A Kuwaiti Pioneer: An Interview with Lulwa Al-Qatami» (PDF). *The Kuwait Digest*. July - September 2016: 11.
4. ↑  Qattan, Lidia (2014). *Arab Times*. Վերցված է 2021 թ․ սեպտեմբերի 22-ին – via PressReader. `{{cite web}}`: Missing or empty `|title=` (օգնություն)
5. ↑  «"العباءة الكئيبة" تثير عاصفة جدل ضد أكاديمية كويتية». *اندبندنت عربية* (արաբերեն). 2020 թ․ մայիսի 12. Վերցված է 2021 թ․ սեպտեմբերի 6-ին.
6. ↑  «"Bint Al-Nokhatha" by Lulwa Al-Qatami: My father broke the family laws and asked me to go to the end of the world to get education... and the war broke out». *alwatan.kuwait.tt*. 2013 թ․ նոյեմբերի 29. Վերցված է 2021 թ․ սեպտեմբերի 6-ին.
7. 1 2  «Amir congratulates Al-Qatami for honorary French order» (PDF). *Arab Times*. 2019 թ․ ապրիլի 8.
8. ↑  Ghabra, Shafeeq (1991). «Voluntary Associations in Kuwait: The Foundation of a New System?». *Middle East Journal*. **45** (2): 199–215. ISSN 0026-3141. JSTOR 4328273.
9. 1 2  «شقائق الرجال لولوة القطامي.. بنت النوخذة». *جريدة القبس*. Վերցված է 2021 թ․ սեպտեմբերի 6-ին.
10. 1 2  «*المسلمون لا يلبسون هذا*... أكاديمية كويتية تُرجع استقالتها إلى انتشار العباءة والنقاب». *رصيف 22*. 2020 թ․ մայիսի 12. Վերցված է 2021 թ․ սեպտեմբերի 6-ին.
11. ↑  «Kuwait Business: Kuwait grants women full political, constitutional rights». *www.gdnonline.com*. 2017 թ․ դեկտեմբերի 7. Վերցված է 2021թ․ սեպտեմբերի 6-ին.
12. ↑  «لولوة القطامي: عائلتنا في الأصل نواخذة.. وجذورنا تمتد للعنوز». *جريدة القبس*. Վերցված է 2021 թ․ սեպտեմբերի 6-ին.
13. ↑  «المرشحة لجائزة نوبل للسلام عن العمل التطوعي تنتقد وضع حقوق الإنسان في الكويت لولوة القطامي لـ القبس: لو ملكت القرار لعدلت المناهج لينشأ الطفل على الولاء لوطنه واحترام شقيقاته». *جريدة القبس*. Վերցված է 2021 թ․ սեպտեմբերի 6-ին.
14. ↑  «Kuwait's Al-Qatami receives honorary French order». *KUNA*.
15. ↑  «Major breakthroughs witnessed in 2019». *www.timeskuwait.com*. 2019 թ․ դեկտեմբերի 26. Վերցված է 2021 թ․ սեպտեմբերի 6-ին.